Diari Oficial de la Generalitat Valenciana


Sumari del DOGV 5852, del 18-09-2008 (2008/10193)

Informació pública de l'inici del Pla de Participació Pública de l'estudi del paisatge del Pla General.
-------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10829


Data del document
:   28-08-2008

Organisme emissor
:   Ajuntament de Canals

Tipus de document
:   Informació Pública

Descriptors 

:   * Canals
    * administració local
    * pla d'urbanisme

Informació pública de l'inici del Pla de Participació Pública de l'estudi del paisatge del Pla General. [2008/10133]  
A fi de donar inici al procés de consultes, de conformitat amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient, així com en el Pla de Participació Pública establit per Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana (als efectes de l'estudi de paisatge que ha d'acompanyar el document de revisió del Pla General de Canals), el Ple de l'Ajuntament Canals, en sessió extraordinària de data 27 d'agost de 2008, ha aprovat l'acord següent:  
«Primer. Ordenar l'inici del desenvolupament del Pla de Participació Pública que forma part de la documentació per a la tramitació del Pla General.   
Segon. Comunicar i difondre el desenvolupament a què es refereix el punt primer, formalitzant en aquest acte l'inici del Pla de Participació Pública esmentat, mitjançant els mecanismes següents:  
- Inserció al tauler d'edictes de l'Ajuntament, pàgina web municipal, en el Diari Oficial de la Comunitat Valenciana, en el Butlletí Oficial de la Província i en un periòdic d'àmplia difusió a la província de València.   
- Inserció en la pàgina web www.canals.epyma.es.  
- Inserció en la pàgina web www.canals.es, del corresponent link a la pàgina web anteriorment citada.   
- Enviament de comunicacions per correu certificat als organismes, associacions i altres grups socials recollits en l'apartat públic interessat del Pla de Participació Pública.   
Tercer. Convocar, simultàniament, el tràmit d'audiència addicional regulat en l'article 564 del Reglament d'Ordenació i Gestió Territorial i Urbanística, en relació amb el Pla de Participació Pública, consistent en la realització d'un taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal. Aquest taller es realitzarà al saló de plens de l'Ajuntament de Canals, situat a la plaça de la Vila, núm. 9, en les dates que oportunament s'assenyalaran mitjançant edictes al tauler d'edictes municipals, pàgina web municipal, falques a la ràdio municipal, així com comunicació als organismes, associacions i altres grups socials recollits en l'apartat públic interessat del Pla de Participació Pública.  
Quart. Durant un període de 30 dies, a comptar de la publicació del corresponent edicte en el Diari Oficial de la Comunitat Valenciana, el públic interessat podrà exercir el seu dret a formular al·legacions i observacions sobre el procés de l'anàlisi del paisatge que es du a terme. Aquestes observacions podran ser realitzades a través de les enquestes i/o formularis disponibles a l'Ajuntament de Canals i en les pàgines web anteriorment indicades amb formularis online, podent-se presentar aquests mateixos en el seu de l'Ajuntament, plaça de la Vila, 9 i online, durant el període anteriorment indicat.   
Cinquè. La documentació integrant del Pla de Participació Pública estarà a disposició de tots els interessats en el Servei d'Urbanisme de l'Ajuntament de Canals i en la pàgina web www.canals.epyma.es.  
Sisè. Contra el present acord, per ser un acte de mer tràmit, que és executiu i no decideix sobre el fons de l'assumpte, no és possible interposar cap recurs, sense perjudici que els interessats formulen les al·legacions i consideracions que estimen oportunes.»  
Se sotmet, per tant, a consulta i informació pública el Pla de Participació Pública, per un període de 30 dies que s'inicia a partir de la data de publicació del present anunci en el DOCV. Durant tal període podrà ser examinat per les persones que ho desitgen, a fi de formular observacions i durant aquest s'efectuaran les activitats de consulta, informació i divulgació definides en el propi Pla de Participació Pública de l'estudi de paisatge.  
El citat pla de participació pública estarà exposat al públic als dies i hores hàbils en el Servei d'Urbanisme de l'Ajuntament de Canals, siti a la plaça de la Vila, 9 (de dilluns a divendres de 10.00 a 14.00 hores), així com en la pàgina web http://www.canals.epyma.es  
Cosa que es fa pública perquè en prengueu coneixement, en compliment del que disposa el títol I del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
Així mateix, el present edicte compleix la funció del que s'ha estipulat, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú  
Canals, 28 d'agost de 2008.- L'alcalde: Ricardo Cardona Mollá.